Ildvognene

Ildvognene, eller engelsk: Chariots of Fire, er en britisk film fra 1981 som ble skrevet av Colin Welland og regissert av Hugh Hudson. Filmen er basert på en sann historie om britiske friidrettsutøvere under deres forberedelse og deltakelse i Sommer-OL 1924 i Paris. Filmen ble nominert til syv Oscar-priser og vant fire, blant annet som beste film og beste originalmusikk.

Tittelen er tatt fra linjen «Bring me my Chariot of fire» i den engelske salmen «Jerusalem», også kalt «And Did Those Feet in Ancient Time», skrevet av William Blake.IMDB trivia – Origin of title – besøkt 2. desember 2012 En kirkeforsamling synger «Jerusalem» ved filmens avslutning, og en framføring er på albumet fra filmen, framført av Ambrosian Singers delvis lagt over av en komposisjon av Vangelis. En uvanlig vri er at den blir sunget med fire stemmer, som om det var en virkelig hymne, til tross for at Parry skrev den som en unison sang. Filmens arbeidstittel var «Running» fram til manusforfatteren Colin Welland så TV-programmet Songs of Praise om kristne salmer, hvor «Jerusalem» ble presentert og Welland besluttet å endre filmtittelen.

 Handling 
I 1919 studerer Harold Abrahams ved University of Cambridge, hvor han opplever antisemittisme. Men han liker å delta i klubben Gilbert og Sullivan. Han blir også forelsket i Sybil, en ledende sopran ved Gilbert og Sullivan. Eric Liddell ble født i Kina med foreldre fra Skottland som arbeider som misjonærer. Hans søster Jennie avviser Liddells planer om å begynne med løping. Når de først løper mot hverandre, klarer Liddell å slå Abrahams. Abrahams tar tapet dårlig. Men Sam Mussabini, en profesjonell trener som han hadde kontaktet tidligere, tilbyr å hjelpe til med å forbedre løpe-teknikken.

Men når Liddell ved et uhell går glipp av en gudstjeneste på grunn av løpingen, blir han utskjelt av søsteren Jennie, som beskylder ham for ikke lenger å bry seg om Gud. Både Abrahams og Liddell, etter mange års trening, skal representere Storbritannia under Sommer-OL 1924 som skal avholdes i Paris. Abrahams tidligere venner fra Cambridge, Lord Andrew Lindsay, Aubrey Montague og Henry Stallard skal også delta. Men en konkurranse skal avholdes på en søndag, og Liddell nekter å løpe fordi hans religion hindrer ham i å løpe på søndager.

Filmen ble medfinansiert av Dodi Al Fayed, som døde i 1997 i en bilulykke i Paris sammen med Diana, prinsesse av Wales.

 Rollebesetning 
 Skuespiller  Rolle/beskrivelse Ben Cross  Harold Abrahams, en jødisk student ved Cambridge University Ian Charleson  Eric Liddell, sønn av skotsk misjonærer til Kina Nicholas Farrell  Aubrey Montague, løper og venn av Harold Abrahams Nigel Havers  Lord Andrew Lindsay, en Cambridge-student og løper, basert på David Burghley (Lord Burghley) Ian Holm  Sam Mussabini, Storbritannias mest kjent trener John Gielgud  Master ved Trinity College ved Cambridge University Lindsay Anderson  Master ved Caius College ved Cambridge University Cheryl Campbell  Jennie Liddell, Erics hengivende søster (Janet Lillian «Jenny» Liddell) Alice Krige  Sybil Gordon, Abrahams' forlovede (hans virkelige forlovede var Sybil Evers) Struan Rodger  Sandy McGrath, Liddells venn og løpertrener Nigel Davenport  Lord Birkenhead, medlem av den britiske olympiske komite, som rådgir utøverne Patrick Magee  Lord Cadogan, leder av den britiske olympiske komite, og negativ til Liddells religiøse anfektelser David Yelland  Prinsen av Wales, som prøver å få Liddell til å ombestemme seg mht å løpe på søndag Peter Egan  Hertugen av Sutherland, president for den britiske olympiske komite, og sympatiserer med Liddell Daniel Gerroll  Henry Stallard, en Cambridge-student og løper Dennis Christopher  Charlie Paddock, amerikansk olympisk løperBrad DavisJackson Scholz, amerikansk olympisk løper

 Referanser 

 Eksterne lenker 


Kategori:Britiske dramafilmer
Kategori:Historiske filmer
Kategori:Britiske sportsfilmer
Kategori:Filmer fra 1981
Kategori:Engelskspråklige filmer